Pa la malotía infecciosa d'os mamiferos carnivoros, como os cans, se veiga Morgallo (Carnivora).

O morgallo   (morgaixo   en Ribagorza) ye o nombre que recibe o moco espeso que s'expulsa por a nariz en mocar-se u esternudar u por a boca en garraspiar, y que a sobén procede d'as vías aerias baixas d'a persona (bronquios) mas que d'as altas, aon que o moco por costumbre ye mas fluido.

En condicions normals, a mucosidat bronquial no se percibe y se deglute sin nian percatar-se-ne, con que remata en o estomago aon que se degrada. Manimenos, en procesos como a bronquitis, a pneumonía u mesmo una gripe con especial afectación bronquial, se'n gosa producir dica o punto d'expulsar morgallo por nariz y boca, de regular intercalando-se con toses que son as que lo fan puyar.

En atros animals

Equins

Os equidos (caballos, mulas y someros) tienen un catarro a-saber-lo pareixiu a lo humano, que como o nuestro les ne causa un virus. Manimenos, no puede saltar-nos a nusatros.

Cuan ixos animals son enmorgaus pierden moco por as fuesas, igual como lo femos os humans. A ixa secrección nasal tamién se le diz morgallo.

Carnivoros

En os mamiferos carnivoros, como os cans, os furons u as rabosas, existe una malotía infecciosa mortal que en aragonés tamién recibe o nombre tradicional de morgallo (cast. moquillo, cat. brom). Un d'os simptomas evidents d'ixa malotía ye que les amaneix secrección liquida por as fuesas nasals.
Morgallo